Държавен вестник, бр. 6, 2014 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  6
Чл. 127. (1) За да се предпази електрическото 
оборудване в преносната мрежа от недопустимо 
високи напрежения, всички електропроводи от 
пръстен 400 kV трябва да се оборудват с АЗПН.
(2) Автоматиката за защита от повишено 
напрежение трябва да определи електропровода, 
който е причина за повишаване на напреже-
нието над допустимите граници и да формира 
съответните управляващи въздействия, като: 
изключване на кондензаторни батерии, включ-
ване на шунтиращи реактори и изключване на 
електропроводи на празен ход. Ако от шините на 
подстанцията излизат няколко електропровода, 
се изключва избирателно само този, който е 
изключен от отсрещния край (пофазно посочно 
наблюдение на реактивната мощност на всеки 
електропровод).
Чл. 128. (1) Операторът на електропреносната 
мрежа на базата на свои изследвания определя 
местата или областите от преносната мрежа, 
където съществува риск от аварийно понижа-
ване на напрежението, загуба на устойчивост и 
опасност от възникване на „лавина на напреже-
нието“. В тези области се въвежда разтоварваща 
автоматика при понижение напрежението на 
шините на подстанции 110/СН, която действа на 
изключване на изводи, включени в АЧР.
(2) Когато противоаварийното управление се 
налага поради присъединяването на нови кли-
енти, неговата доставка и монтаж е за сметка 
на тези клиенти.
(3) Настройките на разтоварващата автома-
тика при понижено напрежение се задават от 
оператора на електропреносната мрежа, конкрет-
но за всеки възел.
Чл. 129. (1) За случаите на аварийно из-
ключване на блок 1000 MW в АЕЦ „Козлодуй“ 
операторът на електропреносната мрежа при-
лага специална противоаварийна разтоварваща 
автоматика – САОН.
(2) Автоматиката по ал. 1, монтирана в АЕЦ 
„Козлодуй“, трябва:
1. в режим на паралелна работа с други елек-
троенергийни системи – да предотврати прето-
варването и изключването от претоварване на 
междусистемни и вътрешни електропроводи, с 
което да се осигури възможност за получаване 
на аварийна помощ от съседните електроенер-
гийни системи;
2. в режим на самостоятелна работа на 
електроенергийната система на България – да 
осъществи баланса по активна мощност при 
приемлива стойност на честотата в електро­
енергийната система.
(3) При аварийно изключване на блок 1000 
MW в АЕЦ „Козлодуй“ САОН извършва дозирано 
разтоварване чрез предаване на управляващи 
команди до съответните обекти от електроенер-
гийната система и действа на изключване на:
1. помпи в ПАВЕЦ „Чаира“;
2. клиенти, включени в състава на АЧР, чийто 
технологичен процес не се смущава от кратко-
трайно прекъсване на електрозахранването;
3. други клиенти по взаимна договореност с 
оператора на преносната мрежа.
(4) Операторът на електропреносната мре-
жа определя принципа на действие и обема на 
електрическия товар, обхванат от автоматиката, 
в диапазона 300 – 600 MW в зависимост от усло-
вията на работа на електроенергийната система.
Чл. 130. Диспечерските центрове и енергий-
ни обекти трябва да се осигуряват с резервно 
захранване така, че да се запази тяхната рабо-
тоспособност до възстановяване на нормалното 
захранване след тежки аварийни събития, съ-
проводени със загуба на захранващо напрежение 
на системите за управление и телекомуникаци-
онните устройства.
Раздел VIII
План за възстановяване
Чл. 131. (1) Планът за възстановяване се из-
готвя от оператора на електропреносната мрежа 
и се отнася за случаите на пълно разпадане на 
ЕЕС на България след тежки аварии.
(2) Планът за възстановяване определя:
1. общите принципи при възстановяването 
на ЕЕС след пълното є разпадане;
2. разпределение на функциите и действи-
ята на оперативния персонал на: оператора 
на електропреносната мрежа, електрическите 
централи от системно значение и операторите 
на електроразпределителните мрежи;
3. набор от основни сценарии за възстано-
вяване (описание на коридорите), които могат 
да се комбинират и прилагат към конкретните 
аварийни ситуации;
4. приоритетите и последователността при 
възстановяване на електроенергийната система:
а) захранване на брегова помпена станция 
(БПС) и част от собствените нужди на АЕЦ 
„Козлодуй“;
б) захранване на собствените нужди на при-
оритетни ТЕЦ;
в) снабдяване на клиенти, чието прекъсване 
води до опасност за живота и здравето на хора 
и екологични замърсявания (клиенти нулева 
категория);
г) снабдяване на клиенти, чието прекъсване 
води до нарушаване на функциите на важни 
обекти от инфраструктурата на населени места, 
разстройване на сложни технологични процеси 
(клиенти първа категория);
5. основните източници на захранване при 
възстановяване на електроенергийната система:
а) съседни електроенергийни системи;
б) ВЕЦ с възможности за черен старт (пускане 
без външно захранване);
6. действия на оперативния персонал при 
липса на телекомуникации.
(3) Операторите на електроразпределител-
ните мрежи са длъжни активно да участват в 
процеса на възстановяване чрез предоставяне 
на електрически товари при изграждането на 
енергийните коридори в съответствие с опера-
тивните разпореждания на оператора на елек-
тропреносната мрежа.